**Васко Попа**

**Манасија**

Плаво и златно

Последњи прстен видика

Последња јабука сунца

Зографе\*

Докле твој поглед допире

Чујеш ли коњицу ноћи

Алах ил илалах

Кичица твоја не дрхти

Боје твоје се не плаше

Ближи се коњица ноћи

Алах ил илалах

Зографе

Шта ли видиш на дну ноћи

Златно и плаво

Последња звезда у суши

Последњи бескрај у оку

\* Зограф=иконописац

**Јован Стерија Поповић**

**Даворје**\* **на пољу Косову**

(Одломак)

Где је Призрен, славни град,

Где су царски двори?

Где Душанов златни век,

Што чудеса створи?

Све прогута Косово

Оде српска слава,

Где су били градови

Сада расте трава.

\*Даворје = жалост

**Милан Ракић**

**Симонида**

**(Фреска у Грачаници)**

Ископаше ти очи, лепа слико!

Вечери једне на каменој плочи,

Знајући да га тад не види нико,

Арбанас ти је ножем избо очи.

Али дирнути руком није смео

Ни отмено ти лице, нити уста,

Ни златну круну, ни краљевски вео,

Под којим лежи коса твоја густа.

И сад у цркви, на каменом стубу,

У искићеном мозаик-оделу,

Док мирно сносиш судбу своју грубу,

Гледам те тужну, свечану, и белу;

И као звезде угашене, које

Човеку ипак шаљу светлост своју,

И човек види сјај, облик, и боју

Далеких звезда што већ не постоје,

Тако на мене, са мрачнога зида,

На ишчађалој и старинској плочи,

Сијају сада, тужна Симонида, —

Твоје већ давно ископане очи!

⸎

**1.** О којим историјским догађајима се говори у овим песмама?

**2.** О чему се говори у свакој од ових песама појединачно?

**3.** Зашто су важни средњовековни манастири на Косову и Метохији?

**4.** Која установа Уједињених нација данас штити ове манастире? Зашто?

**5.** Које још споменике културе знаш?

**Васко Попа**

**Манасија**

Плаво и златно

Последњи прстен видика

Последња јабука сунца

Зографе\*

Докле твој поглед допире

Чујеш ли коњицу ноћи

Алах ил илалах

Кичица твоја не дрхти

Боје твоје се не плаше

Ближи се коњица ноћи

Алах ил илалах

Зографе

Шта ли видиш на дну ноћи

Златно и плаво

Последња звезда у суши

Последњи бескрај у оку

\* Зограф=иконописац

**Јован Стерија Поповић**

**Даворје**\* **на пољу Косову**

(Одломак)

Где је Призрен, славни град,

Где су царски двори?

Где Душанов златни век,

Што чудеса створи?

Све прогута Косово

Оде српска слава,

Где су били градови

Сада расте трава.

\*Даворје = жалост

**Милан Ракић**

**Симонида**

**(Фреска у Грачаници)**

Ископаше ти очи, лепа слико!

Вечери једне на каменој плочи,

Знајући да га тад не види нико,

Арбанас ти је ножем избо очи.

Али дирнути руком није смео

Ни отмено ти лице, нити уста,

Ни златну круну, ни краљевски вео,

Под којим лежи коса твоја густа.

И сад у цркви, на каменом стубу,

У искићеном мозаик-оделу,

Док мирно сносиш судбу своју грубу,

Гледам те тужну, свечану, и белу;

И као звезде угашене, које

Човеку ипак шаљу светлост своју,

И човек види сјај, облик, и боју

Далеких звезда што већ не постоје,

Тако на мене, са мрачнога зида,

На ишчађалој и старинској плочи,

Сијају сада, тужна Симонида, —

Твоје већ давно ископане очи!

⸎

**1.** О којим историјским догађајима се говори у овим песмама?

**2.** О чему се говори у свакој од ових песама појединачно?

**3.** Зашто су важни средњовековни манастири на Косову и Метохији?

**4.** Која установа Уједињених нација данас штити ове манастире? Зашто?

**5.** Које још споменике културе знаш?